אולימפיאדת בייג'ינג (2022)

משחקי החורף האולימפיים ה-24 (באנגלית: XXIV Olympic Winter Games; בצרפתית: Les XXIVe jeux olympiques d'hiver; בסינית: 第二十四届冬季奥林匹克运动会; פין-יין: Dì Èrshísì Jiè Dōngjì Àolínpǐkè Yùndònghuì), היו אירוע ספורט גדול ומרכזי שנערך בין ה-4 בפברואר ל-20 בפברואר 2022 בבייג'ינג, ובמספר אתרים במחוזות יאנקינג (אנ') וצ'ונגלי (אנ') ברפובליקה העממית של סין. העיר בייג'ינג נבחרה כעיר המארחת ביולי 2015 באספה הכללית ה-128 של הוועד האולימפי הבינלאומי שנערכה בקואלה לומפור. בייג'ינג גברה על העיר אלמטי שבקזחסטן שהתמודדה מולה. המועמדת השלישית, אוסלו שבנורווגיה, משכה את הצעתה לארח את המשחקים באוקטובר 2014 תוך ציון העלויות הגבוהות הכרוכות באירוח המשחקים וחוסר תמיכה ציבורית. בייג'ינג היא העיר הראשונה שאירחה גם אולימפיאדת חורף וגם אולימפיאדת קיץ, לאחר שאירחה את אולימפיאדת הקיץ ב-2008. רבים מהמתקנים ששימשו באולימפיאדת הקיץ ב-2008 אירחו תחרויות גם באולימפיאדת החורף ב-2022. ביג'יינג היא העיר הגדולה ביותר שאירחה אולימפיאדת חורף, תואר שעד אז הוחזק על ידי ונקובר. בייג'ינג הייתה העיר הרביעית באסיה שאירחה את אולימפיאדת החורף, אחרי סאפורו (1972), נאגנו (1998) שביפן, ופיונגצ'אנג (2018) שבקוריאה הדרומית. כמו כן זו הייתה הפעם השלישית ברציפות שאסיה מארחת את המשחקים האולימפיים, בין אולימפיאדת פיונגצ'אנג ואולימפיאדת בייג'ינג נערכה אולימפיאדת הקיץ של 2020 בטוקיו, בירת יפן. נורווגיה סיימה בראש טבלת המדליות באולימפיאדת החורף השנייה ברציפות, עם 37 מדליות, מתוכן 16 מדליות זהב, וקבעה שיא חדש למספר הגדול ביותר של מדליות זהב שהושגו באולימפיאדת חורף אחת. המארחת סין סיימה במקום השלישי עם תשע מדליות זהב, המסמלים את הביצועים המוצלחים שלה ביותר בהיסטוריה של אולימפיאדת החורף. התאריך האחרון להגשת מועמדות לאירוח אולימפיאדת 2022 נקבע בתחילה על ידי הוועד האולימפי הבינלאומי ל-14 בנובמבר 2013, ולאחר מכן נדחה ל-7 ביולי 2014. המכרז סבל מחוסר בהצעות לאירוח המשחקים, כיוון שהצעות פוטנציאליות של סטוקהולם, מינכן, קרקוב והצעה משותפת של דאבוס וסנט מוריץ נפסלו במשאלי עם או החלטות עירייה באותן ערים, עקב העלות הגבוהה של ארגון המשחקים שהייתה נופלת ברובה על כספי מיסים מקומיים, והצעה פוטנציאלית של לבוב נעצרה בשל מלחמת האזרחים באוקראינה. בשלב הסופי נותרו שלוש הצעות בלבד - בייג'ינג, אלמטי ואוסלו. ב-1 באוקטובר 2014 משכה גם אוסלו את הצעתה, וההצבעה הסופית שנערכה ב-31 ביולי 2015 נערכה בין שתי המועמדות האחרות בלבד. המתקנים האולימפיים למשחקים קובצו לשלושה מתחמים. במתחם בייג'ינג נעשה שימוש חוזר ברבים מהמתקנים שאירחו תחרויות באולימפיאדת בייג'ינג (2008). בכל מתחם מלבד מתקני הספורט הוקמו גם כפר אולימפי ומרכז תקשורת. בבייג'ינג נעשה שימוש בכפר האולימפי מאולימפיאדת 2008 ובמרכז הוועידות הלאומי, ששימש כמרכז תקשורת באולימפיאדת 2008, גם במשחקים הללו. האצטדיון הלאומי בייג'ינג ("קן הציפור") מרכז ענפי ספורט המים הלאומי בייג'ינג ("קוביית המים") האצטדיון הלאומי המקורה בייג'ינג האצטדיון המקורה ווקסונג ב-15 בדצמבר 2017 חשפה הוועדה המארגנת של המשחקים האולימפיים והפאראלימפיים בייג'ינג 2022 את הסמל הרשמי של המשחקים. הסמל עוצב על ידי האמנית לין צוּנגֶ'ן. הסמל משלב אלמנטים מסורתיים ומודרניים של התרבות הסינית ועוצב בהשראת הסימן 冬 שהוא המילה חורף בכתב סיני. הסמל עוצב כסרט הדומה בחלקו העליון למחליק קרח ובחלקו התחתון לגולש סקי. הצבע הכחול נועד לסמל חלומות, עתיד והטהרה של הקרח והשלג, בעוד הצבעים אדום וצהוב מסמלים תשוקה, נעורים ואת צבעי הדגל של המדינה המארחת. הוועדה המארגנת של המשחקים האולימפיים והפאראלימפיים בייג'ינג 2022 השיקה את תחרות עיצוב הקמעות למשחקים ב-8 באוגוסט 2018. במסגרת התחרות במהלך חודש ספטמבר 2018 תלמידי בתי ספר ברחבי סין יצרו עיצובי קמעות במסגרת שיעורי האומנות בבית הספר כחלק מתוכנית החינוך האולימפית של בייג'ינג 2022. 5,816 עיצובים מ-36 מדינות, כולל סין, הוגשו לתחרות. מתוכם נבחרו 10 עיצובים שעלו לשלב הסופי. ב-17 בספטמבר 2019 חשפה הוועדה המארגנת את הקמע למשחקים "Bing Dwen Dwen". הקמע עוצב בצורת פנדה ענקית, הנחשבת לאחד מהסמלים של המארחת סין, הלבוש בחליפת קרח הדומה לחליפת חלל, המסמלת את חקר העתיד ומגוון אפשרויות אינסופי. קווי הצבע הבהירים מסמלים את מסלולי הגלישה בסקי ואת טכנולוגית הסלולר 5G. הלב בכף ידו השמאלית מסמלת את קבלת הפנים החמה של המדינה המארחת. העיצוב הוגש לתחרות על ידי האקדמיה לאומנות של גואנגג'ואו (אנ'). ב-17 בספטמבר 2021 חשפה הוועדה המארגנת של המשחקים את המוטו למשחקים "Together for a Shared Future" ("ביחד לעתיד משותף"). המוטו נבחר מתוך 79 הצעות שהתקבלו מאוניברסיטאות בסין. המוטו נבחר מאחר שהוא משקף ערכים אולימפיים בדגש על שיתוף פעולה וחתירה לאחדות עולמית כמו כוחם של המשחקים להביא אנשים שונים לפעול כקהילה על מנת להתגבר על אתגרים עולמיים, כמו מגפת הקורונה. בנוסף, המוטו ממשיך את המוטו של אולימפיאדת בייג'ינג (2008) "One World, One Dream" ("עולם אחד, חלום אחד"). האש האולימפית הודלקה ב-18 באוקטובר 2021 ליד מקדשה של הרה באולימפיה, יוון. לאור מגפת הקורונה הטקס נערך ללא קהל צופים ולמול מספר מצומצם של מוזמנים בהשתתפות תומאס באך, נשיא הוועד האולימפי הבינלאומי, קתרינה סקלארופולו, נשיאת יוון, חואן אנטוניו סמראנש סליסש, יו"ר ועדת התיאום למשחקים האולימפיים בייג'ינג 2022 מטעם הוועד הבינלאומי, יו זאיקינג, המכהן כסגן נשיא הוועד הבינלאומי, סגן נשיא הוועדה מארגנת של המשחקים האולימפיים והפאראלימפיים בייג'ינג 2022 וסגן יו"ר הוועד האולימפי הסיני, וגאורגיוס ג'ורג'יופולוס, יו"ר הוועד האולימפי היווני. האש הועברה עם הדלקתה מהכוהנת הגדולה לגולש הסקי היווני יואניס אנטוניו שהעבירה בהמשך למחליק המהיר הסיני, לי ג'יאג'ון. בניגוד למסורת לאור מגפת הקורונה לא בוצע מסע הלפיד ביוון והוא הועבר למחרת לאצטדיון פאנאתינאיקו באתונה שם נערך טקס העברה הרשמי של האש האולימפית לידי הוועדה המארגנת של המשחקים, ולאחר מכן הלפיד הוטס לעיר המארחת. מרוץ הלפיד בסין היה מצומצם וחל ב-2 בפברואר 2022 ונמשך שלושה ימים עד לטקס הפתיחה שנערך ב-4 בפברואר 2022 ועבר בכל שלושת האזורים בהם נמצאים מתקני התחרות האולימפיים. המרוץ החל בפארק היער האולימפי (אנ') בבייג'ינג ובמהלכו לקחו חלק כ-1,200 נושאי לפיד. מסלול המרוץ עבר במקטע באדאלינג של החומה הגדולה של סין, חורבות ניהוואן, וארמון הקיץ. במסגרת המרוץ נעשה שימוש ברובוטים הפועלים מתחת למים, רובוטים אמפיביים, וכלי רכב אוטונומיים שגם העבירו את האש מאחד לשני. ב-8 ביולי 2018 אישר הוועד המנהל של הוועד האולימפי הבינלאומי את תוכנית תחרויות הספורט. התוכנית כללה הוספה של 7 תחרויות והפחתה של 41 ספורטאים לעומת אולימפיאדת פיונגצ'אנג, תוך שימת דגש על שיויון מגדרי ופנייה לקהל צעיר יותר. התחרויות שנוספו הם: תחרויות קפיצת סקי לגובה בסגנון חופשי לגברים ולנשים, מזחלת יחידה לנשים בבובסלי, תחרויות קבוצות מעורבות בקפיצות סקי בסגנון חופשי, קפיצות סקי וגלישת שלג קרוס, ומרוץ שליחים מעורב בהחלקה מהירה במסלול קצר. באולימפיאדה זו יתקיימו 109 תחרויות ב-7 ענפי ספורט, הכוללים 15 דיסציפלינות. התאריכים הם בהתאם לשעון בייג'ינג, סין (UTC+8). 2,897 ספורטאים מ-91 מדינות העפילו למשחקים. צפון קוריאה היא המדינה היחידה שאינה יכולה לקחת חלק במשחקים לאחר שהושעתה על ידי הוועד האולימפי הבינלאומי בעקבות אי-השתתפותה באולימפיאדת טוקיו (2020). לעומתה, המשלחת הרוסית תשתתף בשם "הוועד האולימפי הרוסי" (ROC) לאור העונש שהוטל עליה בדצמבר 2019 על ידי הסוכנות העולמית נגד סמים בספורט בשל פעילות מדינתית מאורגנת לרמאות בבדיקות סמים. זוהי הופעת הבכורה של נבחרות האיטי וערב הסעודית במשחקי החורף האולימפיים וחזרתן של נבחרות פרו ואיי הבתולה של ארצות הברית לאחר שמשלחותיהן לא העפילו לאולימפיאדת פיונגצ'אנג (2018), טרינידד וטובגו ששבה למשחקי החורף האולימפיים לאחר 20 שנה, וסמואה האמריקנית ששבה למשחקי החורף האולימפיים לאחר 28 שנים. ערך מורחב – מגפת הקורונה ברפובליקה העממית של סין לקראת משחקי החורף האולימפיים, נקבע שאם אזרח סיני ירכוש בבייג'ינג תרופות להורדת חום, שיכוך כאבים או הקלה בשיעול יקבל התראה בנייד שעליו להיבדק או להיכנס לבידוד. המשחקים התקיימו בלי קהל. מארגני אולימפיאדה יצרו מחתם שכונה "לולאה סגורה" - מערכת של מספר "בועות" - כולל מקומות, מרכזי כנסים ובתי מלון - המחוברים באמצעות תחבורה ייעודית. נועדה לשמור על הפרדה מוחלטת של האולימפיאדה משאר האוכלוסייה הסינית. בתחרות הגברים זכתה פינלנד לראשונה בתולדותיה במדליית הזהב. נבחרת סלובקיה זכתה לראשונה במדליה אולימפית בהוקי קרח - מדליית ארד. בתחרות הנשים החזירה קנדה לעצמה את מדליית הזהב שאיבדה 4 שנים קודם לכן לאחר ארבע זכיות רצופות. אירנה סחוטן(אנ') (הולנד הולנד), זכתה ב-4 מדליות: 3 זהב אישיות וארד קבוצתית. שליטה מוחלטת של גרמניה (גרמניה), שזכתה בכל 4 מדליות הזהב שחולקו ועוד שתי מדליות כסף. נטלי גייזנברגר מגרמניה זכתה בתחרות בנשים בפעם השלישית ברציפות ובשתי מדליות זהב באולימפיאדה זו. טוביאס וונדל וטוביאס ארלט מגרמניה זכו בתחרות בזוגות בפעם השלישית ברציפות ובשתי מדליות זהב באולימפיאדה זו. לינדזי ג'קובליס (ארצות הברית ארצות הברית), זכתה בשתי מדליות. |- | סלאלום | פטרה ולובה סלובקיה סלובקיה || 1:44.98 דקות | קטרינה לינסברגר אוסטריה אוסטריה ||1:45.06 דקות | ונדי הולדינר שווייץ שווייץ || 1:45.10 דקות |- | סלאלום ענק | שרה הקטור שוודיה שוודיה || 1:55.69 דקות | פדריקה ברנינוה איטליה איטליה ||1:55.97 דקות | לארה גוט-בהראמי שווייץ שווייץ || 1:56.41 דקות |- | סופר g | לארה גוט-בהראמי שווייץ שווייץ || 1:13.51 דקות | מרים פוכנר אוסטריה אוסטריה || 1:13.73 דקות | מישל גיסין שווייץ שווייץ || 1:13.81 דקות |- | גלישה במורד | קורין סוטר שווייץ שווייץ || 1:31.87 דקות | סופיה גוגיה איטליה איטליה || 1:32.03 דקות | נדיה דלאגו איטליה איטליה || 1:32.44 דקות |- | משולב | מישל גיסין שווייץ שווייץ || 2:25.67 דקות | ונדי הולדינר שווייץ שווייץ || 2:26.72 דקות | פדריקה ברנינוה איטליה איטליה || 2:27.52 דקות |- איילין גו (הרפובליקה העממית של סין   סין) זכתה ב-3 מדליות, 2 זהב ב-Big air וחצי צינור ו-1 כסף בסלופסטייל. תרסה יוהאוג(אנ') (נורווגיה נורווגיה), זכתה ב-3 מדליות זהב אישיות אלכסנדר בולשונוב(אנ') (הוועד האולימפי הרוסי הוועד האולימפי הרוסי), זכה ב-5 מדליות, 3 זהב, 1 כסף ו-1 ארד ערך מורחב – מדליות באולימפיאדת בייג'ינג (2022) ערך מורחב – ישראל באולימפיאדת בייג'ינג (2022) המשלחת הישראלית מנתה ארבעה ספורטאים ושתי ספורטאיות (נועה סולוש, ברנבש סולוש (אנ'), ולדיסלב ביקנוב, אלכסיי ביצ'נקו, היילי קופס, יבגני קרסנופולסקי) שהתחרו בשלושה ענפי ספורט: החלקה אמנותית, החלקה מהירה במסלול קצר וסקי אלפיני. יבגני קרסנופולסקי ונועה סולוש נשאו את דגל המדינה בטקס הפתיחה של המשחקים. ההישג הבולט של ישראל היה של ברנבש סולוש, שזכה במקום השישי בסקי אלפיני משולב. בעקבות העונש שהוטל על רוסיה עקב תוכנית אמרצה מאורגנת, נאסר על רוסיה להשתמש בשמה, דגלה והמנונה במהלך המשחקים. המשלחת הרוסית הופיעה תחת השם והדגל של הוועד האולימפי הרוסי, ובמקרה של זכייה במדליית זהב הושמע הקונצ'רטו לפסנתר מס' 1 של צ'ייקובסקי במקום המנון רוסיה. הגשת ההצעה של בייג'ינג, ולאחר מכן הבחירה בה, עוררו תהיות הן בסין והן מחוצה לה. הסיבה העיקרית למחלוקת בנושא היא שאזורי ינצ'ינג וג'אנגג'יאקואו, בהם מיועדות להיערך תחרויות הסקי, הם אזורים דלילים מאוד בשלג, למעשה ברוב החורפים לא יורד בהם שלג כלל - עובדה שתצריך הסתמכות רבה על שלג מלאכותי שיובא מרחוק ויאוחסן קרוב לאתרים, בעלות גבוהה והשלכות סביבתיות שנויות במחלוקת. אזור התחרויות המיועד בינצ'ינג גובל גם בשמורת טבע גדולה, והועלו שאלות בנוגע להשפעת בניית האתרים וכיסויים בשלג מלאכותי על השמורה. באפריל 2021 פורסמו ספקולציות שטוענות כי ארצות הברית מתכננת להחרים את האולימפיאדה בגלל הפרות זכויות אדם של סין כלפי האויגורים וכלפי תושבי הונג קונג וטיבט. עם זאת דובר משרד החוץ של ארצות הברית, נד פרייס נשאל האם ארצות הברית מתכוונת לשקול את החרמת האירוע והשיב כי "זה משהו שנרצה לדון בו" אך הדגיש כי לארצות הברית אין עדיין מדיניות רשמית בנושא האולימפיאדה. ב-18 בנובמבר 2021, נשיא ארצות הברית ג'ו ביידן אמר כי ארצות הברית "שוקלת" חרם דיפלומטי. בנוסף, הסנאטור האמריקני טום קוטון קרא לנשיא ביידן ליזום חרם מלא על המשחקים, שימנע מספורטאים אמריקאים להתחרות וימנע מחברות אמריקאיות לתת חסות למשחקים. ב-6 בדצמבר 2021, הכריזה ארצות הברית על הטלת חרם דיפלומטי בשל "רצח עם ופשעים נוספים נגד האנושות הנמשכים כל הזמן במחוז שינג'יאנג". יומיים לאחר מכן, הצטרפו אוסטרליה, קנדה ובריטניה לחרם. כמו כן, כבר ב-3 בדצמבר 2021 הכריזה ליטא על הטלת חרם דיפלומטי. עקב השינויים האחרונים שבוצעו באמנה האולימפית, חרם מלא הדומה לחרם על אולימפיאדת מוסקבה (1980) שביצעה ארצות הברית, עלול להוביל לענישה חמורה של השעיית הוועד האולימפי הלאומי ומניעת השתתפותו במשחקים האולימפיים הנערכים בזמן ההשעייה. מצב דומה שקרה לוועד האולימפי של קוריאה הצפונית, לאחר שנעדרה מאולימפיאדת טוקיו (2020). מדינות שהכריזו חרם דיפלומטי על אולימפיאדת בייג'ינג ה-FBI ביקשו מהספורטאים האמריקאי לקחת טלפון זמני. זאת בשל חשש שהספורטאים ייפלו קורבן למתקפות סייבר, ריגול טכנולוגי ומעקב פוליטי. קמילה ואליבה (אנ') (הוועד האולימפי הרוסי הוועד האולימפי הרוסי) אלופת אירופה לשנת 2022 בהחלקה אמנותית, נמצאה חיובית ב-7 בפברואר 2022 בבדיקת שתן שנלקחה ב-25 בדצמבר 2021 במסגרת אליפות רוסיה בהחלקה אמנותית לטרימטזידין (אנ') האסור בשימוש בכל זמן נתון. בעקבות התוצאה החיובית, הסוכנות הרוסית למניעת סימום בספורט הטילה ב-8 בפברואר השעייה זמנית על ואליבה. במסגרת ההשעייה הזמנית נאסור על ואליבה להתחרות, להתאמן ולהשתתף בטקסים במשחקים האולימפיים. הוועד האולימפי הבינלאומי והוועדה המארגנת של המשחקים החליטו לדחות את טקס חלוקת המדליות הקבוצתית בעקבות כך. כמו כן, הסוכנות הרוסית והסוכנות העולמית נגד סמים בספורט פתחו כל אחת בנפרד חקירה עצמאית על סביבתה הקרובה של ואליבה. ב-9 בפברואר 2022 ערכה ועדת משמעת עצמית של הסוכנות הרוסית שימוע לואליבה בערעור שהיא הגישה על השעייה הזמנית והחליטה להסירה. בימים לאחר מכן, הוועד האולימפי הבינלאומי יחד עם הסוכנות העולמית נגד סמים בספורט ואיגוד ההחלקה הבינלאומי הגישו ערעור לבית הדין לבוררות בספורט כנגד הסוכנות הרוסית למניעת סימום בספורט, הוועד האולימפי הרוסי וקמילה ואליבה. בית הדין לבוררות דחה את הערעור ובאופן חריג אישר לואליבה להשתתף בתחרות האישית. בעקבות פסק הדין, קבע הוועד האולימפי הבינלאומי כי טקס חלוקת המדליות לא יתקיים במידה וואליבה תזכה במדליה. בנוסף, איגוד ההחלקה הבינלאומי קבע כי 25 מחליקות יעפילו לשלב ההחלקה החופשית בתחרות במידה וואליבה תהיה ביניהן במקום 24 מחליקות. ואליבה סיימה במקום הראשון בתרגיל הקצר אך סיימה במקום הרביעי לאחר ההחלקה החופשית. החלטה סופית בנוגע לתוצאות בדיקת הסמים וההשלכות לגביה ייקבעו על ידי הסוכנות הרוסית למניעת סימום בספורט לאחר שתשלים חקירה בנושא. ב-19 בפברואר 2022 הגישו תשעת המחליקים האמריקאים שהשתתפו בתחרות הקבוצות בקשה לבית הדין לבוררות בספורט שיבטל את החלטת הוועד האולימפי הבינלאומי ויורה על קיום טקס המדליות לתחרות הקבוצתית. אולם, בית הדין דחה את בקשתם. בדצמבר 2022 קבעה ועדת המשמעת נגד סמים בספורט של הסוכנות הרוסית נגד סמים בספורט כי ואליבה ביצעה עבירת סימום אבל לא תשא בעונש מאחר שלא הייתה לה אשמה או רשלנות בנושא. בעקבות ההחלטה הגישו הסוכנות העולמית נגד סמים בספורט, האיגוד הבין-לאומי להחלקה על הקרח, והסוכנות הרוסית נגד סמים בספורט ערעור לבית הדין לבוררות בספורט. הסוכנות העולמית ביקשה להטיל על ואליבה עונש השעייה של 4 שנים מזמן ביצוע העבירה ופסילת התוצאות. האיגוד הבין-לאומי ביקש כי בית הדין יפסוק עונש השעייה ופסילת התוצאות למשך הזמן כפי שימצא לנכון. הסוכנות הרוסית ביקשה כי בית הדין יטיל על ואליבה עונש כפי שיימצא לנכון. בינואר 2024 פסק בית הדין לבוררות בספורט על פסילת החלטת ועדת המשמעת נגד סמים בספורט של רוסיה ועל הטלת עונש השעייה של ארבע שנים על קמילה ואליבה, החל מה- 25 בדצמבר 2021 ועד 25 בדצמבר 2025. בנוסף, קבע בית הדין כי כל תוצאותיה של ואליבה החל מזמן ביצוע העבירה יפסלו. בעקבות כך צפויה נבחרת ארצות הברית לזכות במדליית זהב במקום רוסיה, יפן במדליית כסף וקנדה בארד. המשחקים הפאראלימפיים בייג'ינג (2022) אתר האינטרנט הרשמי של אולימפיאדת בייג'ינג (באנגלית, בצרפתית, בגרמנית, באיטלקית, בפורטוגזית, בספרדית, בסינית, בערבית, ביפנית, בהינדי, בקוריאנית וברוסית) אתר האינטרנט הרשמי של אולימפיאדת בייג'ינג (באנגלית, בצרפתית ובסינית) אולימפיאדת בייג'ינג, ברשת החברתית פייסבוק אולימפיאדת בייג'ינג, ברשת החברתית אקס (טוויטר) אולימפיאדת בייג'ינג, ברשת החברתית אינסטגרם אולימפיאדת בייג'ינג, סרטונים בערוץ היוטיוב אליסף דעואל, הספורט הלבן: המדריך המלא לאולימפיאדת החורף, באתר ynet, 4 בפברואר 2022 יעל עינב, "לא רוצים להיות גברת מאו": כך שומרים על אפס קורונה ב-8 ימי חג ואולימפיאדה אחת, באתר TheMarker‏, 12 בפברואר 2022 אנגלית היא אחת משתי השפות הרשמיות של המשחקים האולימפים צרפתית היא אחת משתי השפות הרשמיות של המשחקים האולימפים "Beijing named host city of Olympic Winter Games 2022". הוועד האולימפי הבינלאומי. 31 ביולי 2015. נבדק ב-15 בינואר 2022. {{cite web}}: (עזרה) Gibson, Owen (2 באוקטובר 2014). "Oslo withdrawal from Winter Olympics bidding is missed opportunity – IOC". הגארדיאן. נבדק ב-15 בינואר 2022. {{cite news}}: (עזרה) ועדת ההערכה למשחקי החורף 2022 (1 ביוני 2015). Report of the 2022 Evaluation Commission (pdf) (Report) (באנגלית). הוועד האולימפי הבינלאומי. pp. 60–65. ארכיון (PDF) מ-23 בינואר 2022. נבדק ב-1 בפברואר 2022. {{cite report}}: (עזרה) "Beijing 2022 unveils official emblems" (באנגלית). הוועד האולימפי הבינלאומי. 15 בדצמבר 2017. ארכיון מ-3 בפברואר 2022. נבדק ב-4 בפברואר 2022. {{cite web}}: (עזרה) "Beijing 2022 launches Olympic and Paralympic Winter Games mascots design competition" (באנגלית). הוועד האולימפי הבינלאומי. 8 באוגוסט 2018. ארכיון מ-15 ביולי 2021. נבדק ב-28 בינואר 2022. {{cite web}}: (עזרה) Pavitt, Michael (17 בספטמבר 2019). "Panda and Chinese lantern child revealed as Beijing 2022 mascots". insidethegames.biz (באנגלית). ארכיון מ-2 בינואר 2022. נבדק ב-28 בינואר 2022. {{cite news}}: (עזרה) "Beijing 2022 reveals official motto: "Together for a Shared Future"" (באנגלית). הוועד האולימפי הבינלאומי. 17 בספטמבר 2021. ארכיון מ-7 באוקטובר 2021. נבדק ב-1 בפברואר 2022. {{cite web}}: (עזרה) "Olympic flame for Beijing 2022 lit in Ancient Olympia" [הלהבה האולימפית לבייג'ינג 2022 הודולקה באולימפיה העתיקה] (באנגלית). הוועד האולימפי הבינלאומי. 18 באוקטובר 2021. ארכיון מ-22 באוקטובר 2021. נבדק ב-29 בינואר 2022. {{cite web}}: (עזרה) "Olympic flame on its way to Beijing" [הלהבה האולימפית בדרך לבייג'ינג] (באנגלית). הוועד האולימפי הבינלאומי. 19 באוקטובר 2021. ארכיון מ-22 באוקטובר 2021. נבדק ב-29 בינואר 2022. {{cite web}}: (עזרה) Berkeley, Geoff (22 בינואר 2022). "Majority of Beijing 2022 Torch Relay to be held outside closed loop" [רוב מרוץ הלפיד של בייג'ינג 2022 יתקיים מחוץ לבועה הסגורה]. insidethegames.biz (באנגלית). ארכיון מ-29 בינואר 2022. נבדק ב-29 בינואר 2022. {{cite news}}: (עזרה) "Future Games sports programmes full of passion and excitement". הוועד האולימפי הבינלאומי. 18 ביולי 2018. נבדק ב-15 בינואר 2022. {{cite news}}: (עזרה) "Official programme of the Olympic Winter Games Beijing 2022" (PDF). הוועד האולימפי הבינלאומי. 21 במאי 2021. נבדק ב-15 בינואר 2022. {{cite news}}: (עזרה) "Beijing 2022 Olympic Winter Games Competition Schedule Version 10" (PDF). Beijing 2022. נבדק ב-18 באוגוסט 2021. {{cite web}}: (עזרה) "IOC Executive Board suspends NOC of Democratic People's Republic of Korea". הוועד האולימפי הבינלאומי. 8 בספטמבר 2021. נבדק ב-16 בינואר 2022. {{cite web}}: (עזרה) הוועד האולימפי בישראל, סמים אסורים בספורט: עונש כבד על רוסיה – הושעתה מכל פעילות ספורטיבית לארבע שנים, ‏9 בדצמבר 2019 בלומברג, סיני שקונה אקמול נשלח לבדיקה או מבודד - בארה"ב הברים מפוצצים בחוגגים, באתר TheMarker‏, 24 בינואר 2022 Board, The Editorial (2022-02-03). "Opinion | The Burner Phone Olympics". Wall Street Journal (באנגלית אמריקאית). ISSN 0099-9660. נבדק ב-2022-02-12. Adam Renton, George Ramsay, Ben Church and Patrick Sung, A hotel in the Beijing bubble will only serve steak well done due to Covid concerns, CNN, ‏2022-02-09 (באנגלית) Selina Wang CNN, What it's like to fly into Beijing's Olympic 'bubble', CNN אתר משחקי החורף האולימפיים בייג'ינג 2022 "משלחת ישראל למשחקים האולימפיים בייג'ינג 2022" (PDF). הוועד האולימפי בישראל. בינואר 2022. ארכיון (PDF) מ-29 בינואר 2022. נבדק ב-29 בינואר 2022. {{cite web}}: (עזרה) "יבגני קרסנופולסקי ונועה סזולוש הם נושאי הדגל של ישראל בטקס הפתיחה של משחקי החורף, בייג'ינג 2022". הוועד האולימפי בישראל. 30 בינואר 2022. נבדק ב-30 בינואר 2022. {{cite web}}: (עזרה) AFP, זעם בסין: ארה"ב "תדון" בחרם על אולימפיאדת בייג'ינג, באתר ynet, 7 באפריל 2021 בן מיטלמן, ‏ממשל ביידן הודיע: נחרים את משחקי אולימפיאדת החורף בסין, באתר ‏מאקו‏, 7 בדצמבר 2021 "2022 Beijing Winter Olympics: Australia joins US diplomatic boycott" [אולימפיאדת החורף בייג'ינג 2022: אוסטרליה מצטרפת לחרם הדיפלומטי של ארצות הברית]. BBC News (באנגלית). 8 בדצמבר 2021. {{cite news}}: (עזרה) Canada announces diplomatic boycott of Beijing Olympics, athletes will still compete, CTVNews, ‏2021-12-08 (באנגלית) "UK will "effectively" be boycotting Winter Olympics - PM Johnson" [בריטניה תחרים את אולימפיאדת החורף "בפועל" - ראש הממשלה ג'ונסון]. רויטרס (באנגלית). 8 בדצמבר 2021. {{cite news}}: (עזרה) "Lithuania confirms diplomatic boycott of Beijing 2022 Winter Olympics" [ליטא אישרה חרם דיפלומטי על אולימפיאדת החורף בייג'ינג 2022]. ANI (באנגלית). 3 בדצמבר 2021. נבדק ב-8 בדצמבר 2021. {{cite news}}: (עזרה) ב-FBI ביקשו מהספורטאים: קחו "Burner Phone" לאולימפיאדה בסין, באתר הארץ, 3 בפברואר 2022 Fabio Iudica; Jeffrey G. Benz; Vesna Bergant Rakočeviċ (17 בפברואר 2022). "CAS OG 22/08 IOC v. RUSADA / CAS OG 22/09 WADA v. RUSADA & Kamila Valieva / CAS OG 22/10 ISU v. RUSADA, Kamila Valieva & ROC" (PDF) (באנגלית). בית הדין לבוררות בספורט. ארכיון (PDF) מ-18 בפברואר 2022. נבדק ב-19 בפברואר 2022. {{cite web}}: (עזרה) "IOC EB decides no medal ceremonies following CAS decision on the case of ROC skater" (באנגלית). הוועד האולימפי הבינלאומי. 14 בפברואר 2022. נבדק ב-19 בפברואר 2022. {{cite web}}: (עזרה) "ISU Statement - Beijing 2022 - IOC Executive Board decision" (באנגלית). איגוד ההחלקה הבינלאומי. 14 בפברואר 2022. נבדק ב-19 בפברואר 2022. {{cite web}}: (עזרה) "The CAS Ad hoc Division dismisses the application filed by nine individual US figure skaters seeking a ruling that the IOC be ordered to hold a medal ceremony for the figure skating team event" (PDF) (באנגלית). בית הדין לבוררות בספורט. 19 בפברואר 2022. נבדק ב-20 בפברואר 2022. {{cite web}}: (עזרה)תחזוקה - ציטוט: url-status (link) Mackay, Duncan (13 בינואר 2023). "Valieva cleared of doping charge by RUSADA, who rule "no fault or negligence" and should not have Olympic results annulled" [ואליבה נוקתה מאשמת סימום על ידי ועדת המשמעת נגד סמים בספורט של הסוכנות הרוסית נגד סמים בספורט, שפסקה "ללא אשמה או רשלנות" ואין לבטל את התוצאות האולימפיות] (באנגלית). Inside the Games. נבדק ב-29 בינואר 2024. {{cite news}}: (עזרה) "THE COURT OF ARBITRATION FOR SPORT (CAS) REGISTERS THE APPEALS FILED BY THE RUSSIAN ANTI-DOPING AGENCY (RUSADA), THE INTERNATIONAL SKATING UNION (ISU), AND THE WORLD ANTI-DOPING AGENCY (WADA) AGAINST THE DECISION ISSUED BY THE RUSADA DISCIPLINARY ANTI-DOPING COMMISSION DATED 14 DECEMBER 2022 CONCERNING THE RUSSIAN FIGURE SKATER KAMILA VALIEVA" [בית הדין לבוררות בספורט רשם את הערעורים שהוגשו על ידי הסוכנות הרוסית נגד סמים בספורט, האיגוד הבין-לאומי להחלקה על הקרח, והסוכנות העולמית נגד סמים בספורט כנגד ההחלטה שניתנה על ידי ועדת המשמעת נגד סמים בספורט של רוסיה מיום 14 בדצמבר 2022 בנוגע למחליקה האומנותית קמילה ואליבה] (PDF) (באנגלית). בית הדין לבוררות בספורט. 24 בפברואר 2023. נבדק ב-29 בינואר 2024. {{cite web}}: (עזרה) "KAMILA VALIEVA IS FOUND TO HAVE COMMITTED AN ANTI-DOPING RULE VIOLATION AND SANCTIONED WITH A FOUR-YEAR PERIOD OF INELIGIBILITY COMMENCING ON 25 DECEMBER 2021" [נמצא כי קמילה ואליבה ביצעה עבירה על חוק נגד סימום וקיבלה עונש של השעייה לתקופה של ארבע שנים החל מה-25 בדצמבר 2021] (PDF) (באנגלית). בית הדין לבוררות בספורט. 29 בינואר 2024. נבדק ב-29 בינואר 2024. {{cite web}}: (עזרה)